Med den ene hånd lægger regeringen 3.900 statslige arbejdspladser ud i landet. Med den anden hånd vil regeringen allerede fra næste år skære hårdt i grønne puljer og projekter ude i landdistrikterne.

Besparelserne på næste års finanslov rammer en lang række områder fra skovrejsning og fremme af økologisk landbrug til stop for støtte til jordvarmeprojekter.

Den største sparepost er støtte til kollektiv trafik på landet, der står til at blive skåret med 265 mio. kr. – den mindste er ophøret af statsstøtte til Samsø Energiakademi på 2,5 mio. kr.